Hyttetur til Studenterhytta 27-28. september!
Velkommen til hyttetur! Det har blitt en tradisjon på programmet at vi inviterer alle nye studenter til hyttetur. Dette er en glimrende måte for dere å bli kjent med hverandre og for oss å bli kjent med dere i tillegg til at vi skal få litt faglig input. Målet med turen har altså både en faglig del men aller viktigst en sosial del. Med på turen vil også være noen studenter som allerede har gått en stund på programmet. De vil stå for de sosiale arrangementene på turen og de kan svare dere på spørsmål om hvordan det er å være student på internasjonale studier. Det er selvfølgelig helt frivillig om man ønsker å være med på hytteturen men vi håper at så mange som mulig av dere vil bli med! Tidligere har vi alltid hatt godt oppmøte og turen har blitt en suksess!

[image: image2.png]



Hva koster det?

Programmet vil betale det meste av det turen koster men vi ber om en egenandel på 200 kr. per student. For dette får dere overnatting i ett døgn og middag inkludert! Transport til og fra hytta må dere betale selv (20 kr hver vei med Oslo Sporveier).

Påmelding

Påmelding og betaling av egenandelen skjer via internett. Gå inn på følgende link: https://www.uio.no/pay/shop.ordercreate.action?project=100830
Når du har betalt så er du også påmeldt. Fristen for å melde seg på er fredag 7. september! (for å få betalt via nettløsningen så må du enten ha visakort eller mastercard. Hvis du ikke har dette, ta kontakt med studiekonsulent Araz Dara så skal vi ordne betaling på annet vis)

Program
Torsdag 27. september: 
10.45: Avreise fra Majorstua.
13.00: Åpning

13.30: Foredrag v/ Janne H. Matlary: 

Globalisering av sikkerhetspolitikken: Taliban i norsk politikk?
14.30: Lunsj

15.30: Foredrag v/ Janne H. Matlary: Internasjonalt arbeidsliv: Hvilken kompetanse trengs?
17.00: Fri, turgåing
18.00: Middag

Uformelt sosialt program på kvelden
Fredag 28. september
Opprydding og avreise før kl 12.00

Praktisk

· Vi møtes på Majorstua t-banestasjon (retning vestover), tar t-bane og buss til Sørkedalen skole og derfra går vi opp til hytta. Det er ca 5 km og tar en times tid i rolig tempo. Lurt å pakke i sekk! Hvis du av helsemessige årsaker ikke kan gå 5 km så er det mulig å få transport inn. Men vi understreker at det må være svært gode grunner til det. Det er full anledning til å reise inn til hytta alene. Kart finnes på http://www.studenterhytta.no/kart.html Hvis du ønsker å kjøre bil til Sørkedalen skole er det offentlig parkeringsplass der. Det er ikke mulig å kjøre helt inn til hytta. Det er også mulig å sykle inn. 

· Alle må huske å ta med seg sengetøy og håndkle!
· Utesko er ikke tillatt inne på Studenterhytta, ta derfor med innesko.   

· De som evt. har allergier det er viktig for oss å vite om i forhold til måltider bes ta kontakt med studiekonsulent Araz Dara innen 12. september.

· Vertskapet selger kun vin og øl til middagen og ikke ellers. De som ønsker det kan også selv medbringe vin og/eller øl. Sprit er ikke tillatt på Studenterhytta.
· Alle må huske å ta med kontanter til evt. kjøp av drikke. 

· Middagen er som nevnt inkludert, men husk å ta med mat til lunsj og frokost og evt. det dere måtte trenge av snop/snacks og annet.
Håper så mange som mulig har mulighet og lyst til å bli med! Hytteturene har tidligere vært en stor suksess og vi vil gjøre det vi kan for at den skal bli det i år også!

(all info om hytteturen vil også ligge på studiestart siden på programmets hjemmeside: http://www.uio.no/studier/program/internasjonal/studiestart.xml)

